自從荃新天地開左之後, 連帶附近既地方都多左食肆, 健康院後面亦都多左個士林食街, 今晚特意過黎睇下有咩好野食.見呢間烤魚幾多人, 見餐牌除左魚之外仲有其他野食, 一於試下先.<涼拌海蜇>$38, 海蜇好爽易咬, 滑溜唔韌, 要少辣確係唔算太辣, 但麻味都幾重, 越食得耐, 咀唇同脷好似不由自主咁跳動, 刺激得黎好過引.<花雕醉雞煲>半隻$168, 花雕味濃郁, 每舊雞件都入晒味, 雞肉嫩滑, 唔鞋口, 入口肉厚味濃, 但唔會食醉人.